ઘણી વાર એવા વિચાર આવે છે કે આવી ગરમીમાં કાશ બારેમાસ વરસાદવાળો જ માહોલ રહેતો હોય તો કેટલું સારું, નહીં? આવે છેને આવા મસ્ત વિચાર? તો ચાલો આજે હું તમને એવા જ એક ગામની શેર કરાવું જ્યાં બારેમાસ અચૂક વરસાદ હોય જ છે. અહીં આજે આપણે ભારતના સૌથી ભીના વિસ્તાર મૌસિનરામ વિશે વાત કરવાની છે. મૌસિનરામ એ મેઘાલયનું એક નાનું ગામ છે જે શિલોંગથી ૬૫ કિલોમીટર દૂર આવેલું છે. એક એનાલિસિસ મુજબ મૌસિનરામમાં આખા વર્ષ દરમિયાન ૫૦૦ ઇંચ જેટલો વરસાદ પડે છે. આખા વર્ષ દરમિયાન અહીં તડકાનાં દર્શન સાવ ઓછાં થાય છે.